JohanHeinsen/ENO huggingface dataset:
Odense Adresse-Contoirs Efterretninger, 1843-10-07
Af Greis Mølles bekjendte gode Klæde haves Udsalg i Bogense hos J. C. Grimm. Til Oliemøllen i Eibye indkjøbes til enhver Tid Efterraps, saavelsom mindre vel høstet Raps, til værdiefulde Priser, og behage Sælgere dermed at henvende sig i Overgadens Sæbesyderie i Odense.
Odense Adresse-Contoirs Efterretninger, 1843-10-07
Bedste islandsk Uld bekommes billig hos H. Hansen jun. i Nyborg.
Odense Adresse-Contoirs Efterretninger, 1843-10-07
Godt Huusholdnings=Smør i 1/2 Tønder er at bekomme J. Nielsens Søn. Med flere Sorter af Hr. Viinhandler N. Jensen & Co bekjendte gode Vine tillader Undertegnede at anbefale sig paa det allerbedste. Ærbødigst Assens den 30 Septbr. 1813. L. Andersen.
Odense Adresse-Contoirs Efterretninger, 1843-10-07
Undertegnede agter at indtræffe med fede 3 Aars Beder og Lam til Assens den 24de og til Faaborg Marked den 27 Octbr. Oesbye pr. Haderslev den 25 Septbr. 1813. Peter S. Lind. Møllestene.
Odense Adresse-Contoirs Efterretninger, 1843-10-07
Dhrr. Møllere underrettes herved, at mit Lager i disse Dage er bleven forsynet saavel med rhinske Stene som og med engelske Pillestene af alle nu brugelige Dimensioner, som sælges til de billigste Priser. Fredericia den 21 Septbr. 1843. Th. Brøchner. slandsk Uld, Klipfisk, Platsisk. Tran og Talg er nu arriveret og sælges billigt hos Nyborg den 28 Septbr. 1843. H. Kruuse. Til Leie ønskes en Leilighed til Snedkerværksted samt 2 Værelser. Nærmere Underretning gives i Vindegaden No. 506.
Odense Adresse-Contoirs Efterretninger, 1843-10-07
Gaarden No. 694 i Nedergade er underhaanden at erholde tilkjøbs. Det nærmere erfares, naar man behageligst henvender sig til Hr. Kjøbmand Eilschou i Nedergade.
Odense Adresse-Contoirs Efterretninger, 1843-10-07
En nye opbygget 2 Etages Gaard med Baghuus og Gaardsplads, beliggende i en reel Gade i Odense, er at faae tilkjøbs. Adressecontoiret anviser. Lavindsgaard. Paa Grund af det i Omløb satte Rygte, at det ikke skulde være min virkelige Hensigt at sælge, tilkjendegives for Liebhavere, at de ville finde, at jeg attraaer absolut Salg af min Eiendom snarest muligt, paa Grund af mit Syns Aftagen, og saaledes som forud i dette Blad beskrevet. H. Fahnøe.
Odense Adresse-Contoirs Efterretninger, 1843-10-07
Fredagen den 13 October førstkommende, Formiddag Kl. 10, bliver ved offentlig Auction, som afholdes i den Hans Christensens og Hustrues Separationsboe tilhørende Eiendomsgaard i dømmestrup bortsolgt en 3 Aars Hest, 2 Plage og et Føll, tilhørende bemeldte Boe. Bjerge Aasum Herreders Contoir den 3 Octbr. 1813. Lüttichau.
Odense Adresse-Contoirs Efterretninger, 1843-10-07
Ved Proclama af Dags Dato, som snarest muligt vil blive læst i vedkommende Retter, ere alle de, som maatte have Noget at fordre i Stervboet efter forhenværende Klokker Herluf Trolle Heye, indkaldte med 12 Ugers Varsel for Undertegnede som Skifteforvalter at anmelde og bevise deres Fordringer; hvilket herved endvidere bringes til almindelig Kundskab. Faaborg Byefogedcontoir den 6 Octbr. 1843. Wiborg.
Odense Adresse-Contoirs Efterretninger, 1843-10-07
Jdag er udkommet:
Odense Adresse-Contoirs Efterretninger, 1843-10-07
Bidrag til Tidshistorien. Et Ugeblad. No. 40. Jndhold: Capitain Ross's Sydpol-Expedition.
Odense Adresse-Contoirs Efterretninger, 1843-10-07
Bidrag til Odense Byes ældre Historie, af Statsraad vedel Simonsen. Fyens Stiftsavis. - Redacteur Carl Bagger.
Odense Adresse-Contoirs Efterretninger, 1843-10-09
22 Aargang. No 169. 1 Stifts Fyens Kongelig ene privilegerede. Adresse- og politiske Avis som Avertissementstidende. Forsendes med Brevposten overalt i de danske Stater.
Odense Adresse-Contoirs Efterretninger, 1843-10-09
Trykkes og udgives i Odense af Søren Hempel, Cancellieraad. Mandagen 9 October 1843.
Odense Adresse-Contoirs Efterretninger, 1843-10-09
Jndhold. Udlandet. Storbrittannien, Frankerig, Spanien. Jtalien. Grækenland. Sverrig. Jldsvaader. Lystleiren ved Lyneborg. - Fædrelandet. Blandinger. Odense.
Odense Adresse-Contoirs Efterretninger, 1843-10-09
Udlandet. Storbrittannien. Man har nu faaet Vished, om at det ostindiske Compagnies saalænge savnede Dampskib Memon" den 1 August er gaaet under ved Jndgangen til det røde Hav, Passagerer, Mandskab og Penge bjergedes, men de meget betydelige Brevsække ere gaaede tabte. - Den irske Stad Cove har med Nød og Neppe undgaaet et Bombardement, Krigsbriggen, "Lyur" laae nemlig for Anker udenfor Staden, da Capitain Burslem pludselig befalede at gjøre Alt parat til en Fægtning og at affore Kanonerne paa Staden. Kun med Møie fik de underordnede Officerer den afsindige Commandeur til at afstaae fra sit Forsæt og nu er han bleven afsat af Stationens Admiral. - Den unge Hertug af Bordeaux ventes i disse Dage fra Hamborg til Hull.
Odense Adresse-Contoirs Efterretninger, 1843-10-09
Frankerig. Efterat den fanatiske muselmanske Befolkning i Jerusalem havde stormet den franske Consuls Huus og haanet den trefarvede Fane, benyttede Oppositionsbladene denne Leilighed til at bebreide Ministeriet Guizot Mangel paa Energie, men nu sees det at denne Bebreidelse har været uforskyldt: Paschaen af Jerusalem er bleven afsat, hans Eftermand skal gjøre Consulen en officiel Undskyldningsvisit, Tumultens Ophavsmænd skulle strængt afstraffes og i Bairut, Hovedsædet for Provindsens Regjering, skal den franske Fane høitideligen heises og hilses med 21 Skud. Det har forresten holdt haardt inden Porten har beqvemmet sig til denne Fyldestgjørelse, thi den franske Gesandt i Constantinopel, Hr. Bourquener, havde allerede forlangt sine Passer, men Porten gav efter, da saavel den engelske som den russiske Gesandt ubetinget understøttede de franske Fordringer.
Odense Adresse-Contoirs Efterretninger, 1843-10-09
Spanien. Barcelona maa rimeligviis snart underkaste sig. Jnsurgenterne have maattet forlade Atarazanas og have indesluttet sig i Domkirken, hvor de bruge Gravene til Krudtmagaziner, Staden begynder at lide Nød, da den bliver strængt blokeret og General Sanz har erklæret, at Opstanden maa dæmpes paa den hurtigste og meest energiske Maade. Jfølge en Skrivelse fra Barcelona skulle 175,000 (?) Mennesker alt have forladt Staden; desuden have store Oversvømmelser anrettet mange Ødelæggelser i Catalonien, over 200 Personer ere herved omkomne og der siges, at et heelt Vagthuus bortreves i Girona og at en Postvogn med alle Passagerer druknede ved Tondera. - Jnsurgentgeneralen Amettler forfølges skarpt af Prim og er formodentlig alt over den franske Grændse. - Bevægelsen i Saragossa er aldeles i esparteristisk Aand, ligesom Man i Madrid har befrygtet en Sammensværgelses Udbrud i samme Retning. Dronningen meente Man vilde forlade Hovedstaden, hvorpaa denne skulde erklæres i Beleiringsstand. Krudtmøllens Explossion var frygtelig: i Mollen laae, ifølge Neue Zeit., 127 Centner Krudt, 700,000 Geværpatroner, 10,000 Kanonladninger, 800 ladede Granater o. s. v. Henimod 30 Mennesker mistede Livet.
Odense Adresse-Contoirs Efterretninger, 1843-10-09
Jtalien. For nogen Tid siden blev af en høitstaaende Mand en simpel Pige saaledes mishandlet, at hun døde Dagen efter. Forbryderen var bekjendt, men Man troede dog, at hans Rang vilde beskytte ham. Virkelig varede det rum Tid, førend Politiet vovede at arrestere ham, og det skete først, da Paven gav Politi=Directeuren, Hr. Zacchi, Bemyndigelse til at opsøge og arrestere Forbryderen endog i Stordignitariernes Hoteller, der hidtil kun alt for ofte have tjent til Aspler for høitstaaende Misdædere. Neppe havde Hr. Zacchi erholdt denne bemyndigelse, førend han med sine Folk viste sig for Jndenrigsministerens Hotel, som ikke blev lidet forundret derover og beraabte sig paa sit Privilegium; dog, Politidirecteuren foreviste Ordren, og skjult i et Bagværelse fandt Man Forbryderen, som strax blev arresteret.
Odense Adresse-Contoirs Efterretninger, 1843-10-09
Paven, hedder det, vil for denne Tjeneste udnævne Hr. Zacchi til Cardinal.
Odense Adresse-Contoirs Efterretninger, 1843-10-09
Grækenland. Da Kongen skulde underskrive den Ordonnants, hvori han takker Revolutionens Ophavsmænd, spurgte han med Taarer i Øinene den franske Gesandt: kan jeg underskrive den hvortil Gesandten svarede: "Sire, det er bedre, at De underskriver frivilligt, end at De bliver tvunget dertil; for tre Dage siden havde De kunnet undgaae Alt dette."- Ak, - udbrød da Kongen - hvorfor har jeg aldrig erfaret Sandheden!"
Odense Adresse-Contoirs Efterretninger, 1843-10-09
Sverrig. Der er fornylig udkommet en Forordning, ifølge hvilken der over hele Landet skal indføres. Sogneraad (Sognenimnder).
Odense Adresse-Contoirs Efterretninger, 1843-10-09
Jldsvaader. J Stuhlweisenburg i Ungarn ere 1300 Familier blevne huusvilde: den reformeerte Kirke, Posthuset og de største Magaziner ere opbrændte J Gouvernementet Minsk ere 136 Huse afbrændte i den for Størstedelen af Jøder beboede Markedsflække Niemitsch.
Odense Adresse-Contoirs Efterretninger, 1843-10-09
Lystleiren ved Lyneborg, Kongen af Preussen er den 4 de, ankommen til Leiren og er bleven modtaget med et stort Fakkeltog samt af den store Tappenstreg, der exeqveredes af 1080 Musici, Paa flere Dage have Manøvrerne imidlertid maattet afbrydes formedelst den idelige Regn, og i det Hele taget er Man temmelig enig om, at, er det en Lystleir for Fyrsterne og Generalerne, saa kan den neppe benævnes saaledes for de Menige. Mange Ulykker ere ogsaa skeete, tildeels ved Hestenes Styrten paa den slibrige Jordbund; Soldaterne ere gavne over at de idelig gaae i vaade Munderinger og at Saamange af deres Kammerater deels ligge paa Lazarettet, deels nedsænkes i den fremmede Jord, langt fra Slægt og Hjem. Men paa Slottet hos Kongen af Hannover og Hertugen af Brunsvig leves der høit.
Odense Adresse-Contoirs Efterretninger, 1843-10-09
Fædrelandet. Blandinger. Tivoli har siden dets Aabning været besøgt af over 173,000 Personer, saa at Jndtægten ved Salg af Billetter har været over 34,000 Rbd. Ogsaa den kjøbenhavnske Statsgjeldsforening har iaar feiret Kronprindsens Fødselsdag. Vi have - siger Fædrelandet." – i den senere Tid ved forskjellige Leiligheder modtaget Efterretning fra Holsteen og flere Facta, der ikke give noget høit Begreb om den Disciplin, som finder Sted ved flere af de der garnisonerende Tropper, men have dog ikke fundet os foranledigede til derom i vort Blad at optage nogen Detail, da vi efter vor Mening have Processer nok. Et di, seneste Factum, hvorom der er kommet mangfoldige private Efterretninger her til Kjøbenhavn, forekommer os imidlertid af en saa alvorlig og betænkelig Natur, at vi ansee det for Pligt i det mindste i Almindelighed at henpege derpaa, idet vore Meddelelser ikke gaae ud paa mindre, end at i Leiren ved Lyneborg en Compagnichef i det holsten lauenborgske Contingent groveligen skal være bleven molesteret af det ham undergivne Mandskab. Hvad enten denne, der for Resten er bekjendt som en retskaffen og dygtig Officeer, har givet sine Undergivne Anledning til grundet Klage eller ikke, er et Mytteri i Leiren i et fremmed Land og midt iblandt fremmede Tropper en saa grov Forbrydelse, at den tvivlsomt kræver en stræng og ubarmhiertig Dom. Men hvad der giver Sagen endnu langt større og almindeligere Vigtighed er de enorme Følger, Jnsubordinationens Smitstof i Armeen kunde have i en Deel af Monarchiet, der stiller sig i et saadant Forhold til Statseenheden, som dette er Tilfældet med Holsteen, hvor saa mange af de til det statsretlige Sammenhæng nødvendige Baand ere slappede og dagligen meere løses, og hvor de statsopløsende Tendentser, der paa det Dristigste kundgjøre sig selv i Embedstanden, erholde noget dobbelt Betænkeligt, naar Opsætsighedens Aand skulde finde Indgang i Armeen."
Odense Adresse-Contoirs Efterretninger, 1843-10-09
Kieler Corr, modsiger paa det Bestemteste de hamborgske Blades Efterretning om at især mange Holstenere ere blevne syge i Leiren ved Lyneborg. Flere tydske Correspondenter fra Leiren ved Lyneborg synes forresten at lide af en særegen Trang til at nedsætte Holstenerne eller de Danske", som Nogle med indædt Harme kalde dem. En finder, at deres Heste ere fortykke; en Anden, at de ere for gamle; en Tredie, at de ere for smaa; en Fjerde, at de ikke kunne udholde Strabatser, hvilket de da skulle have tilfælleds med deres Ryttere. Andre fortælle, at det øvrige Militair skal have taget det holsteenske Cavalleri det meget ilde op, at det rider med Kapper i Regnveir. Nogle hannoveranske Officerer og meenige Cavallerister havde ogsaa begyndt at svøbe sig i Kapper; men da de saae deres alderstegne, hvidhaarede Konge komme ridende i den stærkeste Regn uden Kappe, blot i Husaruniform, skyndte de sig, igjen at skille sig derved.
Odense Adresse-Contoirs Efterretninger, 1843-10-09
Af 11te Hefte af "Pantheon", hvormed Hs. Exc. Statsminister Stemanns Portrait følger, erfares, at Familien Stemann fra Westphalen, der i Begyndelsen, af det 17de Aarhundrede, over Hamborg, hvor den første os bekjendte Stemann var Kjøbmand, indvandrede til Hertugdommerne, tilhørte her i flere Generationer fornemmelig Embeds- og Præstestanden, og paa den sidste hentyder det Vaaben, der senere tildeeltes den. Statsminister P. C. v. Stemann er født den 14 April 1764, undervistes privat under den strænge Faders omhyggelige Tilsyn, blev Student da han var 14 Aar, og manuduceredes af Edvard Colbjørnsen til fuldstændig juridisk Examen, som han 1781 underkastede sig med bedste Charakteer, udnævntes samme Aar til Kammerjunker, og fortsatte 1781-1783 sine Studeringer i Kiel, hvor han omgikkes fortrolig med Rahbek. J dette Mellemrum foretog han sin eneste egentlige Udenlandsreise, en Udflugt til Nordtydskland, Berlin og de sachsiske Lande, Sandsynligviis for at gjøre praktisk Bekjendtskab med Bjergværksdriften. Strax efter Hjemkomsten blev han Auscultant og 1784 Committeret af det daværende Bjergværks-Directorium. J Aaret 178384 bereiste han de norske og svenske Bjergværker, og blev ved denne Leilighed optaget som Medlem af det norske Videnskabernes Selskab. Han indtraadte i Ægteskab 1788 med en formuende Kjøbmands Datter, Jomfru Wasserfall, blev samme Aar Auscultant i Høiesteret, og kjøbte Gaarden Bentzonslund ved Holbek, hvis Drift han selv ledede, og hvor han i en Række af Aar tilbragte Sommeren. 1789 blev han Assessor i Høiesteret, skal her have sluttet sig til den liberale Fraction, og forblev han yngste Assessor indtil han 1798, da den bekjendte Omorganisation af Amtmandsposterne var foregaaet, udnævntes til Amtmand over det saakaldte nye Sorg Amt. Hermed 6 ere gaa 8. forenede han fra 1802 Jnspectionen over Sorø Academies Jordegods, og fra 1803 Bestyrelsen af Overhofmesterembedet ved samme Academie. Det var i denne Stilling hans store administrative Talent i en lang Aarrække udviklede sig med en saadan Energi og Omraade, at det skaffede ham en virkelig Navnkundighed, ikke blot i hans nærmeste Omgivelse, men over hele Landet. Medens man - siger Horsens A. - fra Hovedstaden idelig hører Klager over Scenens Forfald, have vi her i Provindsen den Glæde at bemærke de store Fremskridt til det Bedre, som vore ambulante Theatre have gjort i de sidste Aar. Vi troe ikke at komme Nogens gode Ret for nær, naar vi debitere, at denne Jmpuls til en saavel artistisk som moralsk Reform er udgaaet fra det müllerske Selskab, som ogsaa i længere Tid uanfægtet og med almindelig Anerkjendelse har vidst at hævde sit Principat. Denne vor Paastand kunne vi end ydermere belægge med den Kjendsgierning, at vi ingen finde i vor By har erfaret at Deeltagelsen for et Skuespillerselskab har været saa levende, som den der er bleven dette vakkre Kunstnersamfund til Deel under dets lange Ophold her dennessinde. Samtlige dets Forestillinger have været stærkt besøgte, og i Gjennemsnit havt over 300 Tilskuere hver Aften – et Antal, som, især for Tiden, ikke er ubetydeligt i Horsens.
Odense Adresse-Contoirs Efterretninger, 1843-10-09
J flere offentlige Blade er det fortalt, at Man i Nærheden af Elmshorn ved Jordarbeiderne ved Jernbanen har flere Fod nede fundet Viinranker, men Professor Noltke i Kiel har undersøgt Planten og erklæret den for - Caprifolium.
Odense Adresse-Contoirs Efterretninger, 1843-10-09
Tvende svenske Fiskere, Niels Jonasson og hans Fader Jonas Olson af Raaleie i Sverrig, der hver forte sin Fiskebaad, laae med begge Baadene ved Oddens Gnibe i Odsherred den 24 f. M. og seilede derfra samme Dags Eftermiddag, for at drive deres Næring efter Sild mellem Sjællands Rev og Hesseløen, men om Natten den 25de reiste sig en saa haard Storm, at Baadene forlode hinanden. Niels Jonasson og Mandskab bjergede sig hjem, hvorimod den større Baad, "Johanne Christine" kaldet, No. 26, ført af Faderen, blev borte, og har siden ikke været at opspørge enten paa Sjællandskysten eller andet Steds, og formenes derfor at være aldeles forliist. Denne Baads Besætning bestod af 4 Mand foruden Baadføreren.
Odense Adresse-Contoirs Efterretninger, 1843-10-09
Viborg Marked den 26 og 27 Septbr. var besøgt af en betydelig Deel Mennesker, hvoriblandt en stor Deel for at sælge Kreaturer, og da der heller ikke vare faa Kjøbere tilstede, var Omsætningen, navnlig med gode Stude, den første Dag temmelig livlig, hvorimod Kjøberne den anden Dag holdt sig noget tilbage og ei vilde tilstaae første Dags Priser, hvisaarsag Omsætningen blev noget slæbende. Gode Stude betaltes med 60 indtil 80 Rbd. Parret, simplere ditto 4050 Rbd.; gode Køer, der i Efteraaret skulle kælve, kostede fra 24 til 30 Rbd. Stk., gamle Køer betaltes meget forskjelligt fra 10 til 20 Rbd. Kornvarer kostede: Rug 20–21 Mk., Byg 1718 Mk., Havre 7–8 Mk. Tønden. Fedevarer saasom: Kiød 68 sk., Smør 20–24 s. Pundet; levende Gjæs 4 Mk. a 4 Mk. 8 s. og slagtede 3 Mk. a 3 Mk. 8 s. pr. Stk.
Odense Adresse-Contoirs Efterretninger, 1843-10-09
Copulerede i Hamborg den 16 Septbr.: Hr. Kjøbmand Friederich Ludvig Larsen (Søn af Hr. Gjæstgiver Larsen i Odense) og Jfr. Maria Gerdau.
Odense Adresse-Contoirs Efterretninger, 1843-10-09
Odense. Jgaar ankom hertil det sorgelige Budskab, at Præstegaarden i Herrested tilligemed Degneboligen og en Bondegaard er totalt afbrændt i Lover dags Nat. Den af Alle høitagtede Provst frelste sin egen og sin Families Personer, men ellers Jntet.
Odense Adresse-Contoirs Efterretninger, 1843-10-09
Udnævnelser og Entledigelser. Under 23 Septbr. er Secondlieutenant i Kongens Livjægercorps, C. v. Nees, efter Ansøgning meddeelt Afsked i Naade af Krigstjenesteen; Borgercapitain i Thisted Bye, N. C. Bigum, tillagt Rang, med Premierlieutenanter af Kbhavns Borgervæbning; den 21de, Cand. med. & chir. C. W. C. Røymann udnævnt til Underlæge ved det 2det Artilleriregim., fra 1 Octbr. d. A. at regne; den 27de, forhenv. Militair, C. Sørensen, ansat som Bud ved Auctionscontoiret under den Kongel. Landsover- samt Hof= og Stadsret i Kjøbenhavn; den 28de, Kammerjunker og Committeret i det Kongel. General=Toldkammer- og CommerceCollegium, C. L. v. Warnstedt, udnævnt til Amtmand over Flensborg Amt; den 2 Octbr. er Skolelærer J. P. Jessen, i Asbill benaadet med Dannebrogsmændenes Hæderstegn; den 30 Septbr., Archidiaconus A. F. Balemann i Tøndern beskikket til Sognepræst i Oldenborg samt til Kirkeprovst for Oldenborg Provsti; Candidaterne i Lovkyndigheden A. Thor Straten af Neutoltschoubye, A. H. S. Wulff af Rissum, A.F. Schrøder af Glückstad, S. W. L. Sammer af Eckernförde og A. Schmidt af Altona forundt Bestallinger som Underrets advocater i Hertugdommene Slesvig, Holsten og Lauenborg.
Odense Adresse-Contoirs Efterretninger, 1843-10-09
Ledigt Embede. Told- og Consumtions-Jnspecteur Embedet i Kjerteminde: Gage 1000 Rbd. aarlig.
Odense Adresse-Contoirs Efterretninger, 1843-10-09
Skibs= og Handels-Efterretninger. Thisted, Natten til den 3 Octbr. indstrandede for Wangsaae nordre StrandKufskibet de Nederlande af Harlingen, Capit. J. H. Junker, kommende fra London med en Ladning, bestaaende af 700 Kister Sukker, bestemt til Pillau og Königsberg. Capitainen druknede ved Jndstrandingen, men det øvrige Mandskab, Styrmanden og 1 Mand, reddede med Nød og Neppe Livet, Skibet. sloges strax i Stykker paa Revlen, og hele Ladningen er aldeles tabt, med Undtagelse af et Par havarerede Kister.
Odense Adresse-Contoirs Efterretninger, 1843-10-09
Kjøbenhavns Børs-Cours den 6 Octbr. 1813. Hamb. 2 M. - k. S. 200. Species 200. Bank-Disconto 4 pCt., ditto paa Banco=Vexler 3 pCt. 4 pCt. Kgl. Obligat. (uden Rente) 102 a 102 1/2 Rbd. Sedler. 3 pCt. engelsk danske Obligationer 81 1/2 a 81 3/4 L. St. Nationalbank-Actier 113 a - Rbd. r. Sølv.
Odense Adresse-Contoirs Efterretninger, 1843-10-09
Kjøbenhavns Torvepriser den 7 Octbr. 1813. Hvede ... Rd. 88. a 6 Rd. 18. Ærter........ 3 R. 72 sk. a 5 R. - s. Rug....... 3 Rd. 56 s. - 1 Rd. 21s. Flesk, røg..... 2. 32 s. –2 R. 10 s. Byg, 2rad. 3 Rd. 18. –3 Rd. 61s. Dito, grønf. R. 72 s. - 1R. 92 s. Byg, Grad. 3 Rd. 28 s. –3 Rd. 11, Smør, Pd. 1 Mk. 9. - 1 Mk. 126. Havre ... 2Rd. 21s. – Rd. 72 s. Æg, Snes. 1 Mk. 12 s. - Mk. - s. Sjællandsk Smør, Fjerding 11 Rd. 1 Mk. 8 s. a 15 Rd. 3 Mk. - s.
Odense Adresse-Contoirs Efterretninger, 1843-10-09
AVERTISSEMENTS. At min Fader, Conditor Jean Baptist Dury, heraf Staden, igaar Aftes Kl. 6 1/2 afgik ved Døden i en Alder af 64 Aar og 5 Maaneder, efter omtrent 14 Dages Sygeleie, bekjendtgjøres herved veemodigen for Slægtninge, Velyndere og Venner. Odense den 8 Octbr. 1843. Jean Baptist Dury.
Odense Adresse-Contoirs Efterretninger, 1843-10-09
At min kjære Moder, Cathrine Dorthea Junge, fød Møller, Enke efter afgangne Pastor Junge i Fjellerup, idag ved en blid og rolig Død omskiftede Tiden med Evigheden, er det Sorgens Budskab, jeg paa egne og 4 Sødskendes Vegne har at bringe fraværende Slægt og Venner. Middelfart den 6 Octbr. 1843. Chr. Junge.
Odense Adresse-Contoirs Efterretninger, 1843-10-09
At vor kjære Broder, Kjøbmand F. Wulff, efter et Aars tiltagende Svagelighed og ikkun 2 Dages Sengeliggen, den 4 dennes ved en blid og rolig Død omskiftede Tiden med Evigheden, er det Sorgens Budskab vi herved bringe fraværende Slægt og Venner. Svendborg den 5 Octbr. 1843. 32. Mul- 8. Muls.
Odense Adresse-Contoirs Efterretninger, 1843-10-09
Fredagen den 13 October Kl. 11 holdes en Høitidelighed paa Gymnasiets Auditorium i Anledning. af Rectors Jndsættelse. De Herrer, som ønske at bivaane denne Høitidelighed, kunne erholde Adgangsskort i Rectorboligen.
Odense Adresse-Contoirs Efterretninger, 1843-10-09
Fyens Stifts Skolelærerbibliothek. For at opmuntre til en større Deeltagelse i en forLærerstanden her i Stiftet saa gavnlig Jndretning, blev der i et Bestyrelsesmøde den 3 d. M. vedtaget at nedsætte Contingentet for Udenbyes Medlemmer til 3 Mk. aarlig. Det bemærkes, at Bibliotheket tæller circa 500 Bind, hvoriblandt mange fortrinlige pædagogiske tildeels større Værker, samt at Cantor Mumme fremdeles er Bibliothekar og Lærer Raben Kasserer. Bestyrelsen.
Odense Adresse-Contoirs Efterretninger, 1843-10-09
Ved Nørreaabye Præstegaard brændes Rapsskaller de første Dage i næste Uge, dersom Veiret tillader det, eller sidst Ugen.
Odense Adresse-Contoirs Efterretninger, 1843-10-09
J disse Dage agtes at brænde Rapskaller ved Bryle, Theatret i Fredericia.
Odense Adresse-Contoirs Efterretninger, 1843-10-09
Fredagen den 13 Octbr.: Ørkenens Søn, romantisk Skuespil i 5 Acter af Friedrich Halm, oversat af C. Borgaard.
Odense Adresse-Contoirs Efterretninger, 1843-10-09
Søndagen den 15de: Et ubekjendt Mesterstykke, Drama i 1 Act af Lasont, oversat af Arnesen; derefter Frøhlich, Vaudeville i 2 Acter af Hofskuespiller Schneider i Berlin.
Odense Adresse-Contoirs Efterretninger, 1843-10-09
Mandagen den 16de: Mulatten, original romantisk Drama i 5 Acter af H. C. Andersen.
Odense Adresse-Contoirs Efterretninger, 1843-10-09
Onsdagen den 18de: Hans Sachs, Lystspil i 4 Acter af Deinhardstein, oversat af Etatsraad, Prof. Øhlenschlæger; derefter: Under Laas og Lukke, Vande ville i 1 Act efter det Franske.
Odense Adresse-Contoirs Efterretninger, 1843-10-09
Fredagen den 20de: Angelo, Tyran af Padua, Drama i 4 Acter af Victor Hugo, oversat af H. P. Holst.
Odense Adresse-Contoirs Efterretninger, 1843-10-09
Søndagen den 22de: Advocatens Datter, Skuespil i 2 Acter af Ancelot; derefter: Scapins Skalkestykker, Lystspil i 3 Acter af Moliere, oversat af Th. Overskou. J. Müller. Kaarde. Den Kaarde, som ved Couren paa Slottet den 6 dennes ved en Forvexling blev modtaget, bedes afleveret hos Slottets Portner, hos hvem den tilbageblevne er beroende.